Bjugn kirke

Bjugn kirke er en korskirke fra 1956 i Ørland kommune, Trøndelag fylke. Kirken ble innviet i 1956 etter at den gamle kirken brant i 1952. Fra den gamle kirken ble altertavle, de hellige kar, malerier, messehagler og døpefont berget. Byggverket er i tre og har 250 plasser. Menigheten omfatter ca. 2000 personer. Altertavlen er fra 1520, trolig fremstilt i Nord-Tyskland. Den har som hovedparti et alterskap. I midten sitter Jesusbarnet på bestemor Annas arm. Jomfru Maria gir barnet en pære. Til venstre er St. Olav og til høyre står St. Antonius. Kirken er en kopi av en kirke fra 1637. Før det ble bygget kirke i Bjugn, sognet bjugningene til Ørland eller Nes. Referanser Litteratur Stein Arne Sæther, red. (1993). «Bjugn kirke». Fosen. Natur, kultur og menneske. Adresseavisens Forlag. s. 201. Alf Henry Rasmussen (1993). «Bjugn kirke, Botngård». Våre kirker. Norsk kirkeleksikon. Kirkenær: Vanebo forlag. s. 250. ISBN 82-75-27022-7. Eksterne lenker (no) «Bjugn kirke». Kirkesøk. Den norske kirke. (no) «Bjugn kirke». Kulturminnesøk. Riksantikvaren – Direktoratet for kulturminneforvaltning.